Lexikon des Mittelalters

Lexikon des Mittelalters (LMAPozri „Lexikon des Mittelalters LMA“ In Google knihy, LexMA a pod.) je nemecká encyklopédia (lexikón) o dejinách a kultúre stredoveku. Lexikón má deväť zväzkov s obsahom a (v základnom vydaní) aj desiaty indexový zväzok.  

Lexikón obsahuje viac ako 36 000 hesiel a zahŕňa obdobie od antiky (asi okolo roku 300) až po začiatok novoveku okolo roku 1500. Okrem tém spojených so stredovekou latinskou Európou (napr. o panovníkoch, šľachte, krajinách, udalostiach, práve atď.), sa venuje aj oblastiam moslimského a byzantského kultúrneho sveta. Do lexikónu prispelo viac ako 3 000 autorov.

Jednotlivé diely viazaného pôvodného vydania vychádzali od roku 1977, pričom zväzky 1 až 6 (1993) vyšli vo vydavateľstvách Artemis (Artemis & Winkler Verlag) v Mníchove a Zürichu a zväzky 7 až 9 (1998) vo vydavateľstve LexMA-Verlag v Mníchove. V roku 1999 vyšiel vo vydavateľstve J. B. Metzler (Stuttgart, Weimar) celý lexikón v brožovanom (študijnom) vydaní bez osobitného zväzku s indexom.

V roku 2000 vyšla vo vydavateľstve Brepols kniha v elektronickej verzii, ktorá je od roku 2004 je dopĺňaná o ďalšie heslá v angličtine. 

 Zväzky 
Pôvodne sa plánovalo, že celý projekt bude pozostávať z piatich zväzkov (každý s 1000 stranami), ale plánovaný počet sa rýchlo zväčšil.
+Bd.Rozsah hesielRok vydania  (študijné vydanie)ISBN(študijné vydanie)1.Aachen bis Bettelordenskirchen19993-476-01742-72.Bettlerwesen bis Codex von Valencia19993-476-01742-73.Codex Wintoniensis bis Erziehungs- und Bildungswesen19993-476-01742-74.Erzkanzler bis Hiddensee19993-476-01742-75.Hiera-Mittel bis Lukanien19993-476-01742-76.Lukasbilder bis Plantagenêt19993-476-01742-77.Planudes bis Stadt (Rus’)19993-476-01742-78.Stadt (Byzantinisches Reich) bis Werl19993-476-01742-79.Werla bis Zypresse; Anhang; Register19993-476-01742-7

 Referencie 

 Externé odkazy 
 Databáza Brepolis vydavateľstva Brepols s online vydaním Lexikon des Mittelalters (vyžaduje sa prístup)

Kategória:Nemecké encyklopédie
Kategória:Encyklopédie v nemeckom jazyku
Kategória:Medievalistické encyklopédie